สรุปปัจจัยสำคัญตลาดทุน-การเงิน-เศรษฐกิจวันนี้
สรุปปัจจัยสำคัญตลาดทุน-การเงิน-เศรษฐกิจประจำวันที่ 20 เม.ย.58
20 เม.ย. 2558

– เงินเยนอยู่ที่ระดับ 118.93 เยน/ดอลลาร์ จากช่วงเช้าที่ระดับ 118.95 เยน/ดอลลาร์
– เงินยูโรอยู่ที่ระดับ 1.0750 ดอลลาร์/ยูโร จากช่วงเช้าที่ระดับ 1.0798 ดอลลาร์/ยูโร
– ดัชนี SET ปิดวันนี้ที่ระดับ 1,560.32 จุด ลดลง 6.53 จุด หรือ 0.42% มูลค่าการซื้อขาย 38,876.82 ล้านบาท
– สรุปปริมาณการซื้อขายรายกลุ่ม ต่างชาติขายสุทธิ 59.22 ล้านบาท (SET+MAI)
 
– ผลตอบแทนพันธบัตรรัฐบาลญี่ปุ่นอายุ 10 ปี ปิดปรับตัวสูงในวันนี้ เนื่องจากนักลงทุนเทขายพันธบัตรเพื่อทำกำไร โดยอัตราผลตอบแทนพันธบัตรหมายเลข 338 ซึ่งเป็นมาตรวัดอัตราดอกเบี้ยระยะยาว ปิดที่ 0.305% เพิ่มขึ้น 0.005% จากระดับปิดเมื่อวันศุกร์ ขณะที่ราคาสัญญาพันธบัตรอายุ 10 ปี ส่งมอบเดือน มิ.ย.ลดลง 0.07 จุด แตะระดับ 147.93 ที่ตลาดหุ้นโอซาก้า
– สมาคมแลกเปลี่ยนทองคำและเงินของจีน เผยราคาทองคำที่ตลาดฮ่องกงปรับตัวขึ้น 54 ดอลลาร์ฮ่องกง ปิดที่ระดับ 11,165 ดอลลาร์ฮ่องกง/ตำลึงในวันนี้ หรือราคาเทียบเท่ากับ 1,209.31 ดอลลาร์สหรัฐ/ทรอยออนซ์ เพิ่มขึ้น 5.85 ดอลลาร์ ที่อัตราแลกเปลี่ยนล่าสุด 1 ดอลลาร์สหรัฐ/7.75 ดอลลาร์ฮ่องกง
– สำนักงานบริหารหนี้สาธารณะ (สบน.) เผยเตรียมการจัดหาเงินกู้สำหรับมาตรการกระตุ้นเศรษฐกิจระยะที่ 2 โดยกระทรวงการคลังได้มีคำสั่งแต่งตั้งคณะทำงานเพื่อพิจารณาการจัดหาเงินกู้และบริหารเงินกู้ โดยคณะทำงานฯ ได้พิจารณาสภาวะของตลาดการเงินและสภาพคล่องทั้งต่างประเทศและในประเทศ
ต้นทุนการกู้เงินของรัฐบาล และรูปแบบ การเบิกจ่ายเงินกู้แล้ว เห็นควรกู้เงินบาทจากสถาบันการเงินในประเทศแทนการกู้เงินตราต่างประเทศสำหรับใช้ในการดำเนินโครงการในไตรมาส 3 ของปีงบประมาณ 2558 (เมษายน-มิถุนายน 2558) โดยมีวงเงินกู้ 10,000 ล้านบาท
ส่วนวงเงินกู้สำหรับไตรมาสที่ 4 (กรกฎาคม-กันยายน 2558) จะพิจารณาในโอกาสต่อไปเมื่อทราบผลการลงนามในสัญญาจัดซื้อจัดจ้างของหน่วยงานเจ้าของโครงการ ซึ่งคาดว่าจะสามารถผูกพันสัญญาได้ครบถ้วนทุกโครงการไม่เกินเดือนมิถุนายน 2558
 
ที่มา: สำนักข่าวอินโฟเควสท์